C 15/30
LT
Europos Sąjungos oficialusis leidinys
2023 1 16
Ieškovės reikalavimai — Pripažinti, kad nustatydama didesnį metinį eismo mokestį motorinėms transporto priemonėms, kurios kitoje valstybėje narėje užregistruotos iki 2009 m. sausio 1 d. ir atvežtos į Maltą po šios datos, nei panašioms vietinėms transporto priemonėms, pagal Fourth Schedule of the Motor Vehicles and Registration Licensing Act as amended by Act VI of 2009, Chapter 368 of the Laws of Malta (Motorinių transporto priemonių registravimo ir licencijų joms išdavimo įstatymo, iš dalies pakeisto 2009 m. VI įstatymu (Maltos įstatymų 368 skyrius), ketvirtas priedas), Malta neįvykdė savo įsipareigojimų pagal SESV 110 straipsnį ir — priteisti iš Maltos Respublikos bylinėjimosi išlaidas.
Ieškinio pagrindai ir pagrindiniai argumentai Komisija teigia, kad Malta neįvykdė savo įsipareigojimų pagal SESV 110 straipsnį, kai nustatė didesnį metinį eismo mokestį motorinėms transporto priemonėms, kurios kitoje valstybėje narėje užregistruotos iki 2009 m. sausio 1 d. ir atvežtos į Maltą po šios datos, nei panašioms vietinėms transporto priemonėms.
2022 m. lapkričio 11 d.
Helsingin Bussiliikenne Oy pateiktas apeliacinis skundas dėl 2022 m. rugsėjo 14 d.
Bendrojo Teismo (šeštoji išplėstinė kolegija) priimto sprendimo byloje T-603/19 Helsingin Bussiliikenne Oy / Europos Komisija (Byla C-697/22 P) (2023/C 15/33) Proceso kalba: suomių Šalys Apeliantė: Helsingin Bussiliikenne Oy, atstovaujama advokato O. Hyvönen ir advokatės N. Rosenlund Kitos proceso šalys: Europos Komisija, Suomijos Respublika, Nobina Oy ir Nobina AB
Apeliantės reikalavimai Apeliantė Teisingumo Teismo prašo: — panaikinti visą 2022 m. rugsėjo 14 d.
Europos Sąjungos Bendrojo Teismo sprendimą byloje T-603/19 (1); — dėl apeliaciniame skunde išdėstytų priežasčių patenkinti visus jos Bendrajame Teisme pareikštus reikalavimus ir — priteisti iš Europos Komisijos visas jos patirtas bylinėjimosi Europos Sąjungos Bendrajame Teisme ir Europos Sąjungos Teisingumo Teisme išlaidas kartu su įstatyminėmis palūkanomis.
Apeliacinio skundo pagrindai ir pagrindiniai argumentai Europos Sąjungos Bendrasis Teismas (toliau – Bendrasis Teismas) priėmė sprendimą byloje T-603/19, pažeisdamas Sąjungos teisę, ir padarė teisės klaidą, atmesdamas Helsingin Bussiliikenne Oy ieškinį.
Bendrasis Teismas neteisingai nusprendė dėl pirmojo ieškinio pagrindo, grindžiamo esminiu procedūriniu pažeidimu, t. y. tuo, kad ginčijamas Komisijos sprendimas buvo priimtas pažeidžiant ieškovės procedūrines teises.
Bendrasis Teismas taip pat neteisingai nusprendė dėl ketvirtojo ieškinio pagrindo, kiek jis susiję su proporcingumo principo paisymu.